## Pravilnik o obrascu službene iskaznice inspektora Financijske policije

### NN 16/1993 (25.2.1993.), Pravilnik o obrascu službene iskaznice inspektora Financijske policije

# MINISTARSTVO FINANCIJA

Na temelju članka 1B. stavka 2. Zakona o financijskoj policiji ("Narodne
novine", br. 89/92), ministar financija donosi

## PRAVILNIK

### o obrascu službene iskaznice inspektora Financijske policije

Članak 1.

Ovim pravilnikom propisuje se obrazac službene ishaznice koju nose inspektori
Financijske policije u Centralnoj službi u Zagrebu i u postajama Financijske
policije (u daljnjem tekstu: "iskaznice"), vođenje evidencije
o iskaznicama, način izdavanja i zamjene iskaznice.

Članak 2.

Obrazac iskaznice izrađuje se na punijem papiru zelene boje, a zaštićuje
omotom od prozirne mase, dimenzije 85 x 55 mm.

Iskaznica se izdaje prema obrascu koji je otiskan uz ovaj pravilnik
i njegov je sastavni dio.

Članak 3.

Prednja strana iskaznice iz članka 2. ovog pravilnika sadrži:

- na gornjoj lijevoj strani grb Republike Hrvatske;

- desno od grba ispisano je: Republika Hrvatska, Ministarstvo financija;
Financijska policija, Službena iskaznica, Inspektor Financijske policije,
a ispod toga ispisuje se ime i prezime inspektora Financijske policije;

- desno od teksta je prazan prostor za fotografiju preko koje je u gonjem
lijevom kutu otisnut pečat Ministarstva financija -Financijske policije;

- ispod fotografije ispisan je serijski broj iskaznice.

Članak 4.

Na stražnjoj strani obrasca iskaznice ispisana su najznačajnija ovlaštenja
inspektora Financijske policije, jedinstveni matični broj građana, evidencijski
broj, datum izdavanje potpis ministra financija i pečat Ministarsva financija
- Financijske policije.

Članak 5.

O izdanim iskaznicama vodi se evidencija u Ministarstvu financija -
Centralna služba Financijske policije u Zagrebu.

Evidencija iz stavka 1. ovoga članka sadrži: ime i prezime inspektora
Financijske policije kojem je izdana iskaznica, serijski broj iskaznice,
evidencijski broj iskaznice, datum izdavanja iskaznice, te odjeljak za
napomene.

Članak 6.

Inspektor Financijske policije koji izgubi iskaznicu ili na drugi način
ostane bez nje, dužan je o tome izvijestiti ministra financija i glavnog
inspektora Financijske policije:

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u "Narodnim novinama".

Članak 7.

Inspektor Financijske policije kojemu prestane radni odnos u Ministarstvu
financija - Financijskoj policiji, dužan je prilikom primitka rješenja
o prestanku radnog odnosa odnosno o rasporedu na drugo službeničko mjesto,
iskaznicu predati ministru finariclja odnosno glavnom inspektoru Financijske
policije.

Članak 8.

Ovaj pravilnik stupa na snagu danom objave u "Narodnim novinama".

Klasa: 470-05/93-01/14

Urbroj: 513-01/93-1

Zagreb, 23. veljače 1993.

Ministar financija

**dr. Zoran Jašić, v. r.**

---

```
Prednja strana
REPUBLIKA HRVATSKA                              Fotografija 28x32 mm
MINISTARSTVO FINANCIJA
FINANCIJSKA POLJICJA

                        SLUŽENA ISKAZNICA
                        INSPEKTOR FINANCIJSKE POLICIJE

                                                                                        JO 0001

                        (IME)
                        (PREZIME)

Stražnja strana
OVLAŠTENJE:
Nosilac ove iskaznice ovlašćen je u okviru svoje nadležnosti, utvrđene zakonom i drugim propisima pregledati financijsku dohumentaciju, poslovne pznstorije, robu, uređaje i opremu, te prijevozna sredstva, utvrditi identitet osoba, privremeno oduzeti novac
Nosilac ove iskaznice ovlašten je držati vatreno oružje.

                                                                (JMBG)
(Ev. broj).                                                     (Datum izdavanja)
                                                M.P.            (Ministar financija)

```

Pravilnik, NN 16/1993-261